CELEX: 62011CN0026
Language: sk
Date: 2011-01-17 00:00:00
Title: Vec C-26/11: Návrh na začatie prejudiciálneho konania, ktorý podal Grondwettelijk Hof (Belgicko) 17. januára 2011 — Belgische Petroleum Unie VZW a i./Belgické kráľovstvo

9.4.2011   
            
            
               SK
            
            
               Úradný vestník Európskej únie
            
            
               C 113/4
            
         Návrh na začatie prejudiciálneho konania, ktorý podal Grondwettelijk Hof (Belgicko) 17. januára 2011 — Belgische Petroleum Unie VZW a i./Belgické kráľovstvo
   (Vec C-26/11)
   2011/C 113/07
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Grondwettelijk Hof
   
      Účastníci konania pred vnútroštátnym súdom
   
   
      Žalobkyne: Belgische Petroleum Unie VZW a i.
   
      Odporca: Belgické kráľovstvo
   
      Vedľajší účastníci: Belgian Bioethanol Association VZW, Belgian Biodiesel Board VZW
   
      Prejudiciálne otázky
   
   
               1.
            
            
               Majú sa články 3, 4 a 5 smernice Európskeho parlamentu a Rady 98/70/ES (1) z 13. októbra 1998 týkajúcej sa kvality benzínu a naftových palív, ktorou sa mení a dopĺňa smernica Rady 93/12/ES, a prípadne aj článok 4 ods. 3 Zmluvy o Európskej únii a článok 26 ods. 2, článok 28 a články 34 až 36 Zmluvy o fungovaní Európskej únie vykladať v tom zmysle, že bránia právnemu predpisu, podľa ktorého všetky registrované ropné spoločnosti, ktoré dodávajú na spotrebu benzínové a/alebo naftové produkty, musia počas toho istého kalendárneho roka dodať na spotrebu aj určité množstvo trvalo udržateľných biopalív, a to čistý bioetanol alebo bioetanol v podobe bio-ETBE v objeme najmenej 4 % v/v benzínových produktov dodávaných na spotrebu a MERO v objeme najmenej 4 % v/v naftových produktov dodávaných na spotrebu?
            
         
               2.
            
            
               V prípade zápornej odpovede na prvú prejudiciálnu otázku: má sa článok 8 smernice Európskeho parlamentu a Rady 98/34/ES (2) z 22. júna 1998 o postupe pri poskytovaní informácií v oblasti technických noriem a predpisov vykladať v tom zmysle, že bez ohľadu na článok 10 ods. 1 prvú zarážku tejto smernice ukladá povinnosť informovať Komisiu o návrhu normy, podľa ktorej budú všetky registrované ropné spoločnosti, ktoré dodávajú na spotrebu benzínové a/alebo naftové produkty, musieť počas toho istého kalendárneho roka dodať na spotrebu aj určité množstvo trvalo udržateľných biopalív, a to čistý bioetanol alebo bioetanol v podobe bio-ETBE v objeme najmenej 4 % v/v benzínových produktov dodávaných na spotrebu a MERO v objeme najmenej 4 % v/v naftových produktov dodávaných na spotrebu?
            
         
      (1)  Ú. v. ES L 350, s. 58; Mim. vyd. 13/023, s. 182.
   
      (2)  Ú. v. ES L 204, s. 37; Mim. vyd. 13/020, s. 337.